laion/Wikipedia-Exotic huggingface dataset:
শার্লট গ্রে (লেখক)

শার্লট গ্রে (জন্ম ১৯৪৮) কানাডার পুরস্কারপ্রাপ্ত ঔপন্যাসিক ও ঐতিহাসিক। ব্রিটিশ বংশোদ্ভূত শার্লট গ্রের জন্ম ইংল্যান্ডে। ১৯৭৯ সালে তিনি কানাডায় চলে আসেন। গ্লোব অ্যান্ড মেইল, ন্যাশনাল পোস্ট ও অটোয়া সিটিজেন পত্রিকার নিয়মিত লেখক শার্লটের বিশেষ খ্যাতি জীবনী রচনায়। ১৯৯৭ সালে প্রকাশিত হয় ইসাবেলা ম্যাকেঞ্জি কিংকে নিয়ে তাঁর প্রথম বই মিসেস কিং। এরপর উনবিংশ শতাব্দীর দুই ব্রিটিশ লেখক ভগ্নিদ্বয় সুজানা মোদি এবং ক্যাথেরিন পার ট্রেইলকে নিয়ে তিনি প্রকাশ করেন সিস্টার্স ইন দ্য ওয়াইল্ডারনেস। মিসেস কিং (১৯৯৭) সিস্টার্স ইন দ্য ওয়াইল্ডারনেস (১৯৯৯) Flint & Feather : The Life & Times of E. Pauline Johnson (২০০২) Reluctant Genius : The Passionate Life & Inventive Mind of Alexander Graham Bell (২০০৬) Extraordinary Canadians : Nellie McClung (২০০৮) Canada : A Portrait in Letters (২০০৩) The Museum Called Canada (২০০৪) The Promise of Canada (২০১৬) মেসি হত্যাকাণ্ড (২০১৪) গোল্ড ডিগার্স (২০১০) মেসি হত্যাকাণ্ড গ্রন্থের বিষয় হলো, ১৯১৫ সালের ৮ ফেব্রুয়ারি টরন্টোর নির্জন এলাকায় অবস্থিত ওয়ালমার রোডের নিজ বাড়ির দরজায় শহরের খ্যাতিমান ও ধনবান মেসি পরিবারের বিশিষ্ট সদস্য ৩২ বছর বয়স্ক চার্লস অ্যালবার্ট মেসির হত্যাকাণ্ড। অ্যালবার্টের বন্ধুরা তাকে ডাকতেন ‘বার্ট’ বলে। আর হত্যাকাণ্ডটি ঘটে বার্টের বাড়ির পরিচারিকা ক্যারি ডেভিসের হাতে। অফিসশেষে বিকেলে বার্ট বাড়িতে ঢোকার মুখে আঠারো বছরের ক্যারি তাকে বার্টের পিস্তল দিয়ে গুলি করে হত্যা করে। ফোনে ঘটনা জানার সঙ্গে সঙ্গে পুলিশ এসে উপস্থিত হয় বার্টের বাড়িতে। পুলিশের হাতে নিজেকে সমর্পণ করে ক্যারি জানায়, বার্ট তার শ্লীলতাহানির চেষ্টা করেছেন। ব্রিটিশ এই পরিচারিকা কর্তৃক সংঘটিত হত্যাকাণ্ডটি পুরো ইউরোপ ও আমেরিকায় সংবাদপত্রের শিরোনাম হয়ে যায়। টরন্টো ডেইলি স্টার পত্রিকার ৯ ফেব্রুয়ারি সংখ্যায় ক্যারি ডেভিস এবং বার্টের ছবি দিয়ে লিড নিউজ হয় ঘটনাটি। আলোচ্য গ্রন্থের বিষয় কিন্তু এ-হত্যাকাণ্ড নয়, মূল বিষয় হলো কোর্টে ক্যারির মুক্তি। আর এর ভেতর দিয়েই শার্লট প্রথম বিশ্বযুদ্ধ শুরুর সময়কার টরন্টো এবং কানাডার সামাজিক চিত্র তুলে ধরেছেন। অনেকেই মনে করেন কানাডার স্বাতন্ত্র্য তৈরিতে এমনসব ঘটনা ব্যাপক ভূমিকা রেখেছিল। টরন্টো বুক অ্যাওয়ার্ড "ইতিহাসনিষ্ঠ কানাডীয় লেখক শার্লট গ্রের কথা"। kaliokalam.com।
বুলবুল (২০১৯-এর চলচ্চিত্র)

বুলবুল (নেপালি: बुलबुल) ২০১৯ সালের একটি নেপালি ভাষার চলচ্চিত্র। চলচ্চিত্রটি রচনা ও পরিচালনা করেছেন বিনোদ পৌডেল। জাগ্রত প্রডাকশনের অধীনে চলচ্চিত্রটি প্রযোজনা করেছেন অবিরল থাপা, ভীম থাপা, রাজু পৌডেল এবং পুরুষোত্তম পাণ্ডে। চলচ্চিত্রটিতে মুখ্য চরিত্রে অভিনয় করেছেন স্বস্তিমা খড়্কা এবং মুকুন ভূষাল। এর গল্পটি এমন এক মহিলার, যিনি কাঠমান্ডুতে জীবিকার জন্য টেম্পো চালায়। চলচ্চিত্রটি ফেব্রুয়ারি ১৫, ২০১৯ সালে মুক্তি পেয়েছে। ৯২ তম একাডেমি পুরষ্কারে চলচ্চিত্রটি সেরা আন্তর্জাতিক নির্বাচিত চলচ্চিত্র বিভাগের জন্য নেপালি প্রবেশ হিসাবে নির্বাচিত হয়েছিল, তবে এটি মনোনীত হয়নি। চলচ্চিত্রে একজন মহিলার গল্প দেখানো হয় যে টেম্পো চালায় (৩ চাকার মাইক্রো বাস সার্ভিস)। এতে আলাদা আলাদা দম্পতিদের কথা বলা হয়েছে যাদের পরিবারের কোন একজন ব্যক্তি বিদেশে কাজ করতে চলে যায় এবং বাকীদের জীবনযাপনের দিকে লক্ষ্য করেই গল্প এগিয়ে যায়। রণকালার চরিত্রে স্বস্তিমা খড়কা মুকুন ভূসাল চোপেন্দ্রর ভূমিকায় চলচ্চিত্রটি ইন্টারনেট মুভি ডেটাবেজে ১২৮ জন পর্যালোচকের পর্যালোচনার উপর ভিত্তি করে ১০ এর মধ্যে ৫.৯ তারকা রেটিং পেয়েছে। ৮৮% শতাংশ গুগল অনুসন্ধান ব্যবহারকারীরা চলচ্চিত্রটিকে পজিটিভ অনুমোদন রেটিং দিয়েছেন। আপ্পা (২০১৯-এর চলচ্চিত্র) কালো পোথী তান্দ্রো রাধে (২০১৭-এর চলচ্চিত্র) লাপ্পান ছাপ্পান জয়েন্দ্র চাঁদ ঠাকুর রাজ বল্লভ কৈরালা অপবাদ (চলচ্চিত্র) সেতো বাঘ "Bulbul (2019) - Nepali Movie"। reelnepal (ইংরেজি ভাষায়)। ২০১৯-০১-১৬ তারিখে মূল থেকে আর্কাইভ করা। সংগ্রহের তারিখ ২০১৯-০১-১৫।  "Bulbul gets release date"। kathmandupost.ekantipur.com (English ভাষায়)। ২০১৯-০১-১৫ তারিখে মূল থেকে আর্কাইভ করা। সংগ্রহের তারিখ ২০১৯-০১-১৫। উদ্ধৃতি শৈলী রক্ষণাবেক্ষণ: অচেনা ভাষা (link) "Swastima Khadka drives Tempo in Bulbul, like Rekha Thapa did in Ram Pyari"। Nepali Movies, films (ইংরেজি ভাষায়)। ২০১৮-০৯-১২। সংগ্রহের তারিখ ২০১৯-০১-১৫।  Republica। "Bulbul to release first song through flash mob"। My City (ইংরেজি ভাষায়)। সংগ্রহের তারিখ ২০১৯-০১-১৫।  "Nepali movie 'Bulbul' to represent Nepal in 92nd Academy Awards"। My Republica। ৬ সেপ্টেম্বর ২০১৯। সংগ্রহের তারিখ ৬ সেপ্টেম্বর ২০১৯।  "Swastima to play tempo driver"। kathmandupost.ekantipur.com (English ভাষায়)। ২০১৯-০১-১৫ তারিখে মূল থেকে আর্কাইভ করা। সংগ্রহের তারিখ ২০১৯-০১-১৫। উদ্ধৃতি শৈলী রক্ষণাবেক্ষণ: অচেনা ভাষা (link) "Swastima Khadka To Essay The Role Of Tempo Driver In Her Next BULBUL" (ইংরেজি ভাষায়)। সংগ্রহের তারিখ ২০১৯-০১-১৫।  "Bulbul (2019) - IMDb" (ইংরেজি ভাষায়)।  "Bulbul (2019 film) - Google Search"। www.google.com। সংগ্রহের তারিখ ২০২১-০২-২৬।  ইন্টারনেট মুভি ডেটাবেজে বুলবুল (ইংরেজি)
ডাব্লিউডাব্লিউই ফাস্টলেন

ডাব্লিউডাব্লিউই ফাস্টলেন (ইংরেজি: WWE Fastlane; সংক্ষেপে ফাস্টলেন নামে পরিচিত) হলো পেশাদার কুস্তি প্রতি-দর্শনে-পরিশোধ এবং ডাব্লিউডাব্লিউই নেটওয়ার্কের একটি অনুষ্ঠান, যা প্রতি বছরের মধ্য-মার্চ থেকে মধ্য-এপ্রিলের মাঝামাঝি সময়ে ডাব্লিউডাব্লিউই দ্বারা আয়োজিত হয়। এই অনুষ্ঠানটি ২০১৫ সালে প্রতিষ্ঠিত হয়েছে; যা ডাব্লিউডাব্লিউইর প্রতি-দর্শনে-পরিশোধ সময়সূচীর ফেব্রুয়ারি মাসে অনুষ্ঠিত এলিমিনেশন চেম্বারকে প্রতিস্থাপন করেছিল। এই অনুষ্ঠানের নামটি "রোড টু রেসলম্যানিয়া"-এর অবস্থানের একটি উল্লেখ। ডাব্লিউডাব্লিউই দ্বারা ২০১৬ সালের জুলাই মাসে ব্র্যান্ড বিভাজন পুনর্বহাল করার পূর্ব পর্যন্ত ২০১৫ এবং ২০১৬ সালে ফাস্টলেন ফেব্রুয়ারি অনুষ্ঠিত হয়েছিল, যা পরবর্তী বছরগুলোতে মার্চ মাসে স্থানান্তরিত হয়। ২০১৭ সালে, ফাস্টলেন মূলত র-এর প্রতি-দর্শনে-পরিশোধ ছিল এবং ২০১৮ সালে, এটি অনন্যভাবে স্ম্যাকডাউনের প্রতি-দর্শনে-পরিশোধ ছিল; উক্ত বছর রেসলম্যানিয়া ৩৪-এর পর, ডাব্লিউডাব্লিউই অনন্যভাবে ব্র্যান্ড ভিত্তিক সকল প্রতি-দর্শনে-পরিশোধ বন্ধ করে দেয়। এই অনুষ্ঠানটি প্রতি-দর্শনে-পরিশোধ সময়সূচীতে সুপার শোডাউন দ্বারা প্রতিস্থাপিত হওয়ার পূর্ব পর্যন্ত বার্ষিকভাবে অনুষ্ঠিত হতো; তবে, ফাস্টলেন ২০২১ সালে পুনর্বহাল করা হয়। ডাব্লিউডাব্লিউই নেটওয়ার্কের অনুষ্ঠানের তালিকা Caldwell, James। "WWE NEWS: February PPV gets a new title (w/Poll)"। Pro Wrestling Torch। সংগ্রহের তারিখ ৯ ডিসেম্বর ২০১৪।  ক্ল্যাপ, জন (২০ ফেব্রুয়ারি ২০১৫)। "WWE Fastlane 2015 results"। ডাব্লিউডাব্লিউই। সংগ্রহের তারিখ ২৬ জানুয়ারি ২০২১।  "WWE Fastlane 2016 results"। ডাব্লিউডাব্লিউই। ২২ ফেব্রুয়ারি ২০১৬। সংগ্রহের তারিখ ২৬ জানুয়ারি ২০২১।  "WWE Fastlane 2017 results"। ডাব্লিউডাব্লিউই। ৫ মার্চ ২০১৭। সংগ্রহের তারিখ ২৬ জানুয়ারি ২০২১।  "WWE Fastlane 2018 results"। ডাব্লিউডাব্লিউই। ১১ মার্চ ২০১৮। সংগ্রহের তারিখ ২৬ জানুয়ারি ২০২১।  Chiari, Mike। "WWE 2018 PPV Schedule Released; Money in the Bank Includes Raw and SmackDown"। Bleacher Report (ইংরেজি ভাষায়)। সংগ্রহের তারিখ ২০১৭-১১-২৩।  "WWE Fastlane 2019 results"। ডাব্লিউডাব্লিউই। ১০ মার্চ ২০১৯। সংগ্রহের তারিখ ২৬ জানুয়ারি ২০২১।  "NOVEMBER 26, 2018 OBSERVER NEWSLETTER: SURVIVOR SERIES REVIEW, TONS MORE"। F4W Online। সংগ্রহের তারিখ নভেম্বর ২৩, ২০১৮।  Johnson, Mike (১৭ জানুয়ারি ২০২১)। "WWE FAST LANE PPV UPDATE"। PWInsider। ১৭ জানুয়ারি ২০২১ তারিখে মূল থেকে আর্কাইভ করা। সংগ্রহের তারিখ ১৭ জানুয়ারি ২০২১।  দাপ্তরিক ওয়েবসাইট (ইংরেজি)
গুয়েনডলিন ম্যাকইয়ান

গুয়েনডলিন ম্যাকইয়ান (১৯৪১-১৯৮৭) তাঁর প্রজন্মের একজন অগ্রদূত সাহিত্যিক ও কবি। কেউ কেউ বিশ্বমাপের কানাডীয় সাহিত্যিক মার্গারেট অ্যাটউডের সাথেও তাঁর মেধাগত উচ্চতার তুলনা দিয়ে থাকেন। ছাব্বিশ বছরের সাহিত্যজীবনে গুয়েনডলিনের মোট কাব্যগ্রন্থ ১৪টি, কথাসাহিত্য চারটি, প্রবন্ধসাহিত্য একটি, শিশুতোষ সাহিত্য তিনটি। এছাড়াও তিনি ইউরিপিদিস ও অ্যারিস্টোফেনিসের নাটকও অনুবাদ করেছিলেন। অকালপ্রয়াত মেধাবী সেই কবি দ্বিতীয়বারের মতো কবিতায় দেশের সর্বোচ্চ সাহিত্য-স্বীকৃতি গভর্নর জেনারেল পুরস্কার লাভ করেন ১৯৮৭ সালে। এবং মর্মান্তিক যে, সে পুরস্কার ঘোষণার পরে এবং পুরস্কার প্রদানের অনুষ্ঠানের আগেই কবির প্রয়াণ ঘটে। এই কবি কবিতার জন্যে সেই পুরস্কারটি প্রথমবার লাভ করেছিলেন ১৯৬৯ সালে। ১৯৯৩ সালে মার্গারেট অ্যাটউড এবং ব্যারি কোলাহানের সম্পাদনায় দুই খণ্ডে গুয়েনডলিনের কাব্যসমগ্র প্রকাশিত হয়। দ্য ম্যাজিশিয়ান’' (১৯৬৩) কিং অব ইজিপ্ট, কিং অব ড্রিমস’' (১৯৭১) ‘নোম্যান’স ল্যান্ড’' (১৯৮৫) সেলাহ (১৯৬১) দ্য ড্রাঙ্কেন ক্লক’' (১৯৬১) দ্য রাইজিং ফায়ার’' (১৯৬৩) টেরর অ্যান্ড এরেবাস’' (১৯৬৬) দ্য ব্রেফফ্রাস্ট অব বারবারিয়ান’' (১৯৬৬) শ্যাডো মেকারস’' (১৯৬৯) দ্য আর্মিস অব দ্য মুন’' (১৯৭২) ম্যাজিক অ্যানিমেলস : সিলেক্টেড পোয়েমস : ওল্ড অ্যান্ড নিউ (১৯৭৪) ট্রোজান ওম্যান’' (১৯৮১) দ্য ফায়ার ইটারস’' (১৯৮২) দ্য টি ই লরেন্স পোয়েমস’' (১৯৮২) দ্য ম্যান উইথ থ্রি ভায়োলিনস'’ (১৯৮৬) আফটার ওয়াল্ডর্স (১৯৮৭) গভর্নর জেনারেল সাহিত্য পুরস্কার (১৯৬৯, ১৯৮৭) "গুয়েনডলিন ম্যাকইয়ান :কানাডার অকালপ্রয়াত মেধাবী কবি"। ittefaq.com.bd। [স্থায়ীভাবে অকার্যকর সংযোগ]
সেন্ট থমাস মাউন্ট

সেন্ট থমাস মাউন্ট (তামিল ভাষায় বরঙ্গীমালাই নামে পরিচিত) দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল ও ছোট গিরিশিখর৷ এটি মূলত দক্ষিণ চেন্নাইয়ের একটি লোকালয়৷ সেন্ট থমাস মাউন্ট চেন্নাই মহানগরের গিণ্ডির নিকটবর্তী এবং চেন্নাই আন্তর্জাতিক বিমানবন্দর থেকে অনতিদূরে অবস্থিত৷ ভারতের পুরাতন সিরীয় খ্রিস্টান সম্প্রদায়ের লোকরা সেণ্ট থমাস দ্য এপোস্টলকে তাদের গীর্জার সূত্রপাত হিসাবে মনে করেন৷ খ্রিস্টীয় সপ্তদশ শতাব্দী থেকে চেন্নাইয়ের বরঙ্গীমালাই অঞ্চল ছিলো অ্যাংলো-ভারতীয়দের বাসস্থান৷ সেন্ট থমাস মাউন্টের পাদদেশে রয়েছে সেন্ট থমাস গ্যারিসন গির্জা৷ এই অঞ্চলটিতে রয়েছে চেন্নাই শহরতলি রেলওয়ের দক্ষিণ শাখার সেন্ট থমাস মাউন্ট রেলওয়ে স্টেশন৷[তথ্যসূত্র প্রয়োজন] চেন্নাই মেট্রো ও চেন্নাই এমআরটিএস একসঙ্গে এটিকে অদূর ভবিষ্যতে চেন্নাই সেন্ট্রালের পরে চেন্নাইয়ের বৃৃহত্তম পরিবহন জংশনে পরিণত করবে বলে ভবিষ্যত পরিকল্পনা রয়েছে৷ সেন্ট থমাস মাউন্ট পূর্বে চেঙ্গলপট্টু জেলার অংশ ছিলো পরে এটি চেন্নাই জেলার একটি ব্লকে পরিণত হয়৷ সেণ্ট থমাস মাউন্ট পঞ্চায়েত সমিতির মধ্যে রয়েছে পনেরটি গ্রাম পঞ্চায়েত, যথা - অগ্রমতেন, মেটবক্কম, কোয়িলমবক্কম, কাউলবাজার, মুড়িশূর, পেরুম্বক্কম, নান্মঙ্গলম, পোলিচলুর, ওট্টমবক্কম, তিরুবাঞ্চেরি, বেঙ্গাইবাসল, মধুরবক্কম, মূবরসমপেট্টাই, সীতালবক্কম৷ Ayyappan, V (২৮ জানুয়ারি ২০১৩)। "From Tonga Stop to Transport Hub"। The Times of India। Chennai: The Times Group। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৩ ফেব্রু ২০১৩।  "Local Body Ward Delimitation – 2020 – Chengalpattu District | Kancheepuram District,Government of Tamilnadu | City of Thousand Temples | India" (ইংরেজি ভাষায়)। সংগ্রহের তারিখ ২০২০-০৩-০৬।
গভর্নর জেনারেল সাহিত্য পুরস্কার

গভর্নর জেনারেল সাহিত্য পুরস্কার কানাডায় সরকারি পর্যায়ে দেওয়া সর্বোচ্চ সাহিত্য পুরস্কার। শুরুতে গভর্নর জেনারেল সাহিত্য পুরস্কারের কোনো অর্থমূল্য ছিল না। লেখক সম্মানিত হতেন সেটাই ছিল প্রধান বিষয়। অর্থমূল্য দেওয়ার বিষয়টিও যুক্ত হয় কানাডা কাউন্সিল দায়িত্ব নেওয়ার পর থেকে। ১৯৫৯ সালে সেটি শুরু হয় এক হাজার ডলার দিয়ে। তখন চারটি ক্যাটাগরিতে পুরস্কার দেওয়া হতো। অর্থাৎ মোট আটজন লেখক সেবছর অর্থমূল্যে পুরস্কৃত হন। এরপরে ১৯৬৯ সাল থেকে অর্থমূল্যের পরিমাণ বাড়ানো হয় দুই হাজার পাঁচশ ডলারে। ১৯৭৫ সালে সেটি বেড়ে দাঁড়ায় পাঁচ হাজার ডলারে। ২০০০ সালে পনেরোতে উঠে যায় সেটি। আর ২০০৭ সাল থেকে ২৫ হাজার ডলার হিসেবে প্রতিজন লেখককে প্রদান করা হচ্ছে। ওই বছর থেকেই দুই ভাষায় মোট সাতটি ক্যাটাগরিতে পুরস্কার প্রদান করা হচ্ছে। বর্তমানে প্রতিবছর সারাদেশের ১৪ জন লেখক এই পুরস্কার পেয়ে থাকেন। প্রতিজন লেখক আর্থিক মূল্যে ২৫ হাজার ডলার লাভ করেন। বলে রাখা যেতে পারে পুরস্কারপ্রাপ্ত গ্রন্থের প্রকাশকরাও পেয়ে থাকেন তিন হাজার ডলার করে। আর প্রতিটি ক্যাটাগরিতে ফাইনালিস্ট হিসেবে আরও যে চারটি করে বই থাকে সেগুলোর লেখকরা পান একহাজার করে। ১৯৩৬ সালে কানাডার তৎকালীন গভর্নর জেনারেল লর্ড টুইডস মুইয়ের উদ্যোগে এই পুরস্কারটি প্রদানের ব্যবস্থা করা হয়। কানাডিয়ান অথরস অ্যাসোসিয়েশনের সাথে আলাপের মাধ্যমেই এই পুরস্কারটির চিন্তা স্পষ্ট হয়েছিল। সে সময় ব্যবস্থাপনার দায়িত্ব ছিল ওই অ্যাসোসিয়েশনের। বলে রাখা যেতে পারে, শুরুতে পুরস্কার দেওয়া হতো শুধুমাত্র ইংরেজি ভাষার লেখকদের। কথাসাহিত্য এবং প্রবন্ধসাহিত্য দুটি ধারাতে পুরস্কার দেওয়া হতো। পরে বিভিন্ন সময়ে অন্যান্য ক্যাটাগরি সংযুক্ত হয়েছে। গভর্নর জেনারেল সাহিত্য পুরস্কারটি বর্তমানে পরিচালিত হয় কানাডার শিল্প-সাহিত্য-সংস্কৃতির প্রতিনিধিত্বশীল সরকারি প্রতিষ্ঠান কানাডা কাউন্সিলের মাধ্যমে। ১৯৫৯ সাল থেকে কানাডা কাউন্সিল এই দায়িত্ব পালন করে আসছে। ফরাসি ভাষার লেখকদের জন্যে আলাদা করে পুরস্কার দেওয়ার উদ্যোগ নেওয়া হয়, কানাডা কাউন্সিল দায়িত্ব নেওয়ার পর থেকে। অন্য সকল পুরস্কারের মতোই গভর্নর জেনারেল পুরস্কার নিয়েও মাঝে মাঝেই বিতর্কের সূচনা হয়েছে। অনেকেই মনে করেন পুরস্কারপ্রাপ্ত লেখকদের অধিকতর যোগ্য বইটির জন্য পুরস্কারটি না এসে অনেক সময় কম যোগ্য বই পুরস্কার পেয়েছে। উদাহরণ হিসেবে কানাডার অগ্রগণ্য সাহিত্য সমালোচক নরথ্রপ ফ্রাই রচিত দ্য গ্রেট কোর্ড ১৯৮৩ সালে পুরস্কৃত না হওয়াকে অনেকেই সহজভাবে মেনে নিতে পারেননি। রাজনৈতিক কারণে গভর্নর জেনারেল পুরস্কার গ্রহণে অস্বীকৃতি প্রদর্শন করেছেন কোনো কোনো লেখক। ১৯৬৯ থেকে ১৯৭৭ সাল পর্যন্ত কুইবেকের মোট চারজন সরকারের সর্বোচ্চ পদ থেকে প্রদেয় এই পুরস্কারটি গ্রহণ করতে অস্বীকৃতি জানিয়েছেন। ১৯৬৮ সালে ‘সিলেক্টেড পোয়েমস, ১৯৫৬-৬৮’ গ্রন্থের জন্য লিওনার্দো কোহেনকে পুরস্কারটি দেওয়া হলে তিনি অস্বীকার করেন এই বলে যে, সারা কানাডায় তাঁর লেখা বোঝার যোগ্য কোনো মানুষ নেই। আল পার্দি এমিলি কার ক্যারল শীল্ডস গুয়েনডলিন ম্যাকইয়ান গ্যাব্রিয়েল রয় জর্জ বাওয়ারিং ফিলিস ওয়েব মার্গারেট অ্যাটউড ম্যাট কোহেন "ঘোষিত হলো ২০১৯ সালের গভর্নর জেনারেল সাহিত্য পুরস্কার"। cbn24.ca। [স্থায়ীভাবে অকার্যকর সংযোগ]
হুগলী কলেজিয়েট স্কুল

হুগলী কলেজিয়েট স্কুল (স্থানীয়ভাবে কলেজিয়েট স্কুল নামে পরিচিত), হল হুগলী জেলার চুঁচুড়ার অবস্থিত পশ্চিমবঙ্গের অন্যতম প্রাচীনতম ও ঐতিহাসিক শিক্ষা প্রতিষ্ঠান। ১৮১২ সালে এটি প্রতিষ্ঠিত হয় এবং ঐতিহাসিক তথ্য থেকে জানা যায় এটি মূলত প্রাচীনকালে ডাচদের দ্বারা নির্মিত। এটি ঊনবিংশ শতাব্দীতে ফিশারের স্মৃতির উদ্ধৃতি থেকে আরও বেশি পরিচিতি পায়। সূত্র থেকে জানা যায়, হুগলী ব্রাঞ্চ স্কুলের মতোই হুগলী কলেজের সংশ্লিষ্ট কলেজিয়েট স্কুলও মুহাম্মদ মহসিনের সৃষ্ট তহবিল মহসিন ফান্ডের অর্থে স্থাপিত। হুগলী কলেজিয়েট স্কুল পশ্চিমবঙ্গ স্কুলশিক্ষা দফতরের অধীনস্থ উচ্চ মাধ্যমিক স্তরের ছেলেদের বাংলা মাধ্যমের বিদ্যালয়। হুগলী-চুঁচুড়ায় অবস্থিত স্কুলটি পশ্চিমবঙ্গ মধ্য শিক্ষা পর্ষদ ও পশ্চিমবঙ্গ উচ্চমাধ্যমিক শিক্ষা সংসদ কর্তৃক অনুমোদিত। হুগলী কলেজ নামে প্রতিষ্ঠিত হওয়ার আগে শিক্ষাপ্রতিষ্ঠানটির নাম দু-একবার পরিবর্তিত হয়েছিল। 'হুগলী কলেজ' হওয়ার পর বিদ্যালয়টি 'হুগলী কলেজিয়েট স্কুল' নামে পরিচিত হয়। বিদ্যালয়ের অবস্থানও পরিবর্তিত হয়।[তথ্যসূত্র প্রয়োজন] বিদ্যালয়ের চারটি ভবন আছে। সেগুলি হল – মহসিন ভবন, বিদ্যাসাগর ভবন, বঙ্কিমচন্দ্র ভবন এবং প্রফুল্লচন্দ্র ভবন। গঙ্গা নদীর শাখানদী হুগলী নদীর তীরে এই ঐতিহাসিক স্কুল মহসিন কলেজের ঠিক পাশেই অবস্থিত (হাঁটার দূরত্ব)। বঙ্কিমচন্দ্র চট্টোপাধ্যায় (১৮৩৮ – ১৮৯৪) দ্বারকা নাথ মিত্র (১৮৩৩ – ১৮৭৪) অক্ষয়চন্দ্র সরকার (১৮৪৬ – ১৯১৭) ব্রহ্মবন্ধব উপাধ্যায় (১৮৬১ – ১৯০৭) (১৮৭৪ সালে হুগলী কলেজিয়েট স্কুলে ভর্তি) বিভূতিভূষণ বন্দ্যোপাধ্যায় (১৮৯৪ – ১৯৫০) অরুণচন্দ্র দত্ত (১৮৯৫ - ১৯৭০) হুগলী কলেজিয়েট স্কুলের চিত্রসংগ্ৰহ স্কুলের প্রবেশদ্বারে বঙ্কিমচন্দ্র চট্টোপাধ্যায়ের মূর্তি মহসিন ভবন খেলার মাঠের একপাশে বঙ্কিমচন্দ্র ভবন সর্বশেষ হালনাগাদ: ২০ ফেব্রুয়ারি ২০২২ "হুগলী কলেজিয়েট স্কুল কোড"। ২১ ফেব্রুয়ারি ২০২২ তারিখে মূল থেকে আর্কাইভ করা। সংগ্রহের তারিখ ২০ ফেব্রুয়ারি ২০২২।  "Heritage Walk Map – Dutch in Bengal – dutchinchinsurah" (পিডিএফ)। ২০ ফেব্রুয়ারি ২০২২ তারিখে মূল (পিডিএফ) থেকে আর্কাইভ করা। সংগ্রহের তারিখ ২০ ফেব্রুয়ারি ২০২২।  মিত্র, সুধীর কুমার। হুগলী জেলার ইতিহাস (সংস্কৃত ভাষায়)। ১ (প্রথম সংস্করণ)। [পৃষ্ঠা নম্বর প্রয়োজন] India, National Archives of (১৯২০)। Selections from Educational Records (ইংরেজি ভাষায়)। Superintendent of Government Printing। পৃষ্ঠা ১৯০। ২০ ফেব্রুয়ারি ২০২২ তারিখে মূল থেকে আর্কাইভ করা। সংগ্রহের তারিখ ২০ ফেব্রুয়ারি ২০২২। In 1817 the existence of a small school attached to the Imambarah was reported.  রচনা চক্রবর্তী (২০১২)। "হুগলি মোহসীন কলেজ"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  "আমরা ভুলেই থাকব? তিনি বিদায় নিয়েছেন, দুই শতাব্দী আগে। আমরা তাঁকে প্রাপ্য সম্মান দিইনি। হাজি মহম্মদ মহসিনের মৃত্যুদিনে লিখছেন কাজি মাসুম আখতার"। আনন্দবাজার পত্রিকা। ২৮ নভেম্বর ২০১৩। ১৩ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ২১ ফেব্রুয়ারি ২০২২।  Basu, Yogendracandra (১৯৭৬)। Yogendrachandra Basu racanabali। Granthamela। সংগ্রহের তারিখ ২১ ফেব্রুয়ারি ২০২২।  প্রাতিষ্ঠানিক ওয়েবসাইট (আর্কাইভকৃত) একাডেমিয়া.এডু-তে হুগলী কলেজিয়েট স্কুল ফেসবুকে হুগলী কলেজিয়েট স্কুল প্রবেশদ্বার:  পশ্চিমবঙ্গ উইকিপিডিয়ার সহপ্রকল্পে হুগলী কলেজিয়েট স্কুল: কমন্স হতে মিডিয়া উইকিউপাত্ত হতে উপাত্ত
ভুটানে পর্নোগ্রাফি

ভুটানের আইন অনুসারে পর্নোগ্রাফি ব্যবহার বা বিতরণ নিষিদ্ধ। ২০০৪ সালের ভুটান দণ্ডবিধির ৪৭৬ (এ) ধারায় বলা হয়েছে, "বিবাদী যদি কম্পিউটার বা ইন্টারনেটে অশ্লীল ফটোগ্রাফি বা ছবি প্রকাশ করে এবং বিতরণ করে তাহলে একজন বিবাদী কম্পিউটার পর্নোগ্রাফির অপরাধে দোষী হিসাবে সাব্যস্ত হবে। মোবাইল টেক্সট এবং ভয়েস মেসেজ যোগাযোগের পরিষেবা উইচ্যাট ভুটানে পর্নোগ্রাফিকে জনপ্রিয় করেছে। রাজকীয় ভুটান পুলিশ ২০০৭ থেকে ২০১৯ সালের মধ্যে কম্পিউটার পর্নোগ্রাফির সতেরোটি মামলা নথিভুক্ত করেছে। ১৩ এপ্রিল, ২০১৮ তারিখে মাতাল অবস্থায় ঘুমানোর সময় তাদের বন্ধুর নগ্ন ছবি তোলে উইচ্যাটে পোস্ট করায় দুইজন নারীকে পর্নোগ্রাফির অভিযোগে দোষী সাব্যস্ত করা হয়। ১৪ মে তারিখে আদালত সেই মেয়েটিকে শাস্তি প্রদান করে, যে ছবি তুলে উইচ্যাটে পোস্ট করেছিলো। গ্রেফতারের পর তাকে ১৪ দিন আটকে রাখা হয় এবং এক বছরের কারাদণ্ড সহ তাকে ৪৩,২৫০ ঙুলট্রুম পরিশোধ করতে হয়। অন্য মেয়েটি যে তাকে ছবি তুলতে বলেছে তাকে ছয় মাসের কারাদণ্ড প্রদান করা হয়, তাকেও ১৪ দিনের জন্য আটক করা হয়েছিল এবং ২০,৭৫০ ঙুলট্রুম প্রদানের নির্দেশ দেওয়া হয়। শিশু পর্নোগ্রাফির বৈধতা বাংলাদেশে পর্নোগ্রাফি ভারতে পর্নোগ্রাফি পাকিস্তানে পর্নোগ্রাফি ফিলিপাইনে পর্নোগ্রাফি "Two women convicted for computer pornography"। KuenselOnline। ২০১৮-০৮-১৮। সংগ্রহের তারিখ ২০২০-০৪-২৫।  "Bhutanese Pornography Gains Popularity In WeChat Groups"। Business Bhutan। ২০২০-০১-১৫। ২০২০-০৪-১০ তারিখে মূল থেকে আর্কাইভ করা। সংগ্রহের তারিখ ২০২০-০৪-২৫।  "Two women convicted for computer pornography"। KuenselOnline। ২০১৮-০৮-১৮। সংগ্রহের তারিখ ২০২০-০৪-২৫।  প্রবেশদ্বার:  ভুটান
কৎবেল

কৎবেল বা কদবেল এক ধরনের ফল। এর খোলস শক্ত ও বেলের মত খসখসে। গাছ ২০-৫০ ফুট উঁচু হয়। কাঠ শক্ত ও পর্ণমোচীি বা পাতা ঝরা বৃক্ষ। পাতা কামিনী ফুলের পাতার মত। পত্রদন্ডের ২ দিকে ৫-৭ পাতা থাকে। ২-৫ ইঞ্চি ব্যাস বিশিষ্ট টেনিস বলের আকারের কৎবেল টক স্বাদের ফল। গাছে ছোট কাঁটা থাকে। আগস্ট-নভেম্বর মাসে ফল পাকে। কাঠ শক্ত; ঘরবাড়ি তৈরিতে ব্যবহার করা যায়। সংস্কৃত ভাষায় এর নাম কপিত্থ (সংস্কৃত: कपित्थ)। সাদা রঙের ফুল হয়। পাকা কতবেলে পর্যাপ্ত পরিমাণে থাকে আমিষ, শর্করা, চর্বি, ক্যালসিয়াম , ভিটামিন বি ও সি। লঙ্কা, লবণ ও চিনি দিয়ে মেখে সুস্বাদু আচার বানিয়ে খাওয়া হয়। প্রতি একশো গ্রাম মন্ডে ৪৯ ক্যালোরি শক্তি বিদ্যমান। কৎবেল গাছের বৈজ্ঞানিক নাম Limonia acidissima। এটি রুটেসি গোত্রের উদ্ভিদ। কৎ বেল বড় ধরনের গাছ। গাছের ছাল খসখসে এবং কাঁটাযুক্ত হয়। গাছগুলি ৯ মিটার (৩০ ফুট) পর্যন্ত লম্বা হয়ে থাকে। কয়েতবেল গাছের পাতাগুলি পক্ষল এবং এতে ৫ থেকে ৭টি করে পাতা থাকে। প্রতিটি পাতা ২৫ থেকে ৩৫ মিলিমিটার লম্বা এবং ১০ থেকে ২০ মিলিমিটার চওড়া হয়। পাতাগুলিকে পিষলে লেবুর মতো গন্ধ পাওয়া যায়। গাছে সাদা ফুল ফোটে এবং প্রতিটি ফুলে পাঁচটি পাপড়ি থাকে। ফলটি ৫ থেকে ৯ সেমি ব্যাসের হয়ে থাকে। এটি টক বা এটি মিষ্টি স্বাদের হতে পারে। এটির বাইরের আবরণ খুব শক্ত, তাই খোলাটি ফাটানো সহজ হয় না। ফলের বাইরের রঙ সবুজাভ বাদামী রঙের হয়। ভেতরের শাঁসটি আঠালো এবং বাদামি রঙের দেখতে। শাঁসের মধ্যে ছোট সাদা বীজ থাকে। কৎ বেলের আদি নিবাস বাংলাদেশ , ভারত (আন্দামান দ্বীপপুঞ্জ সহ) এবং শ্রীলঙ্কা। এই প্রজাতিটির চাষ ইন্দোচীন এবং মালয়েশিয়াতেও চালু করা হয়েছে। কৎ বেলের শাঁস থেকে ফলের রস তৈরি করা হয়। কয়েতবেলের শাঁস থেকে জ্যাম তৈরি হয়। এই ফলের রসে অ্যাস্ট্রিজেন্ট ধর্ম রয়েছে। পাকা ফলে কেবল সবুজ মরিচ, চিনি এবং লবণ ছড়িয়ে আচার হিসাবে ব্যবহার হয়। কৎ বেলে যথেষ্ট পরিমাণে প্রোটিন, শ্বেতসার, আয়রন, স্নেহ পদার্থ, ক্যালসিয়াম, ভিটামিন-বি এবং সি ইত্যাদি রয়েছে। কৎ বেল গাছের ফুল কৎ বেল গাছের গুঁড়ি এক গ্লাস কৎ বেলের রস কৎ বেল গাছে পাকা কৎ বেল "Limonia acidissima L."। Plants of the World Online। Royal Botanic Gardens, Kew। সংগ্রহের তারিখ ২০১৮-০৩-২৫।  Smith, Albert C. (১৯৮৫)। Flora Vitiensis nova : a new Flora of Fiji (spermatophytes only)। 3। Lawaii, Hawaii: Pacific Tropical Botanical Garden। পৃষ্ঠা 526–527। সংগ্রহের তারিখ ২০১৮-০৩-২৫ – Biodiversity Heritage Library, digitized by Smithsonian Libraries-এর মাধ্যমে।  Jaya Surya Kumari Manthena and K. Mythili (2004). "Development of wood apple pickle". Int. J. Food Safety, Nutrition and Public Health, Vol. 5, No. 1, 2014. Retrieved 2019-06-09. উইকিমিডিয়া কমন্সে কৎবেল সংক্রান্ত মিডিয়া রয়েছে। Purdue-hort_edu: The Wood Apple Pandanus Database - Limonia
থিররা

থিররা বা থেয়াম থিরা হল একটি শাস্ত্রীয় আচারানুষ্ঠানিক নৃত্য যা দক্ষিণ ভারতের কেরল রাজ্যের মালাবার অঞ্চলের "কাভু" (উদ্যান) এবং মন্দিরগুলোতে উপস্থাপিত হয়। এই শিল্পকলাটি মালয় সম্প্রদায়ের শিল্পীদের দ্বারা সম্পাদিত হয়। এই শিল্পীরা স্থানীয়ভাবে "পেরুমালয়ান" হিসাবে পরিচিত। নৃত্যটি উৎসবমের (বার্ষিক মন্দির উৎসব) সময় পরিবেশন করা হয় যার মাধ্যমে ভগবতী, শিবের মতো দেবদেবীদের পূজো ও বন্দনা করা হয়ে থাকে। থেয়াম থিরা হল থেয়াম নৃত্যের একটি প্রধান উপবিভাগ। এটি একই অঞ্চলে পরিবেশিত থেয়াম নৃত্যের অনুরূপ। তবে পার্থক্য হল এটাই যে থেয়াম নৃত্যে নৃত্যশিল্পীকে উপস্থাপিত ঈশ্বর হিসাবে বিবেচনা করা হয় কিন্তু থিরা নৃত্যে নৃত্যশিল্পী ঈশ্বরের অধিকারী বলে বিবেচিত হয়। বিশ্বাস অনুযায়ী থিরা দেবতাদেরকে বাস্তব জীবনে নিয়ে আসে। নৃত্য উপস্থাপক বা পরিবেশকরা আনুষ্ঠানিকভাবে মুখে বিভিন্ন প্রথাগত নকশা এঁকে এবং জাঁকাল পোশাক পরে দেবী ভগবতীর সামনে নৃত্য করে, যার উদ্দেশ্য স্পষ্টতই কার্যপ্রণালীতে বিস্ময়ের বোধ তৈরি করা। প্রতিটি নৃত্যশিল্পী একটি নির্দিষ্ট দেবতার প্রতিনিধিত্ব করে এবং ভক্তরা দেবতারূপে তাদের প্রার্থনা করে ও নৈবেদ্য প্রদান করে। এই নৃত্যশিল্পী তথা রূপক দেবতারা যখন তাদের অভিনয় সম্পাদন করে, তখন তাদের দেবতা দ্বারা অধিগৃহীত মনে করা হয়। ভক্তরা তাদের দুঃখ ও ইচ্ছা সেই দেবতাদের জানানোর জন্য সারি দিয়ে দাঁড়িয়ে থাকে। অভিনয়কারী বা নৃত্য শিল্পীরা "পেরুওয়ান্নন" বর্ণের হয়, যারা থিররা নৃত্যের প্রতি অধিক গুরুত্ব দিয়ে থাকে। তাই কেরলে উচ্চবর্ণের ব্রাহ্মণ এবং নিম্ন বর্ণের উপজাতি উভয়েরই এই উপাসনায় গুরুত্বপূর্ণ স্থান রয়েছে। সমস্ত কার্যপ্রণালীতে 'তাড়ি' (দেশীয় মদ্য) বেশ গুরুত্বপূর্ণ ভূমিকা পালন করে থাকে। এটি দেবতাদের জন্য একটি নৈবেদ্যস্বরূপ এবং প্রায় সমস্ত নৃত্যশিল্পীরা এর প্রভাবে নাচেন। এটি "ঈশ্বরের অধিকারী" হওয়ার অনুভূতি তৈরি করতে সহায়তা করে। ভগবতী থিররা ভৈরবন থিররা চাঁতু থিররা গুলিকান থিররা কুটিছাথান থিররা হনুমান থিররা পট্টন থিররা কন্দকার্নন থিররা চামুন্ডি থিররা ভাসুরিমালা থিররা নাগকলি থিররা ধরিকবধাম থিররা করিনকলি থিররা ভদ্রকালী থিররা রক্তেশ্বরী অম্মা ইতিকুরুম্ভা ওড়াক্কলি "Theyyam Thira - Ritual art forms of Kerala"। www.keralaculture.org (ইংরেজি ভাষায়)। সংগ্রহের তারিখ ২০২১-০২-২৬।  Limited, Alamy। "Stock Photo - Nagakaali Theyyam | Ritual Art Form of Kerala, Thirra or Theyyam thira is a ritual dance performed in "Kaavu"(grove)& temples of the Kerala, India"। Alamy (ইংরেজি ভাষায়)। সংগ্রহের তারিখ ২০২১-০২-২৬।  "What does thirra mean?"। www.definitions.net (ইংরেজি ভাষায়)। সংগ্রহের তারিখ ২০২১-০২-২৬।
শীতলক

শীতলক এক ধরনের পদার্থ বা মিশ্রণ, সাধারণত এক প্রকার প্রবাহী, যা তাপ পাম্প এবং শীতলীকরণ চক্রে ব্যবহার করা হয়। বেশিরভাগ চক্রে এটার তরল থেকে গ্যাসে এবং তারপর বিপরিতক্রমে দশার পরিবর্তন ঘটে। এরুপ উদ্দেশ্যে অনেক কার্যকরি প্রবাহীসমূহ ব্যবহৃত হয়েছে। বিংশ শতাব্দীতে ফ্লোরোকার্বন, বিশেষ করে ক্লোরোফ্লোরোকার্বনস, প্রচলিত একটা শীতলক হয়ে গিয়েছিল, কিন্তু ওজোন নি:শেষকরণ প্রভাবের কারনে তাদের বাদ দেওয়া হচ্ছে। বিভিন্ন ক্ষেত্রে ব্যবহৃত অন্যান্য সাধারণ শীতলক গুলো হলো অ্যামোনিয়া, সালফার ডাইঅক্সাইড, এবং হ্যালোজেনবিহীন হাইড্রোকার্বন যেমন প্রোপেন। আদর্শ কার্যকরী প্রবাহী বা প্রায়ই যেটাকে বলে শীতলক এদের অনুকূল তাপগতীয় ধর্ম থাকতে হবে , বিভিন্ন যন্ত্রাংশের বিরুদ্ধে ক্ষয়রোধী হতে হবে, এবং বিষাক্ততা ও অগ্নিদাহ্যতা হতে মুক্তসহ সর্বোপরি নিয়াপদ হতে হবে। এটি যেন ওজোন ক্ষয় বা জলবায়ু পরিবর্তন না ঘটায়। যেহেতু বিভিন্ন প্রবাহী/তরলগুলির বিভিন্ন ডিগ্রীতে কাঙ্ক্ষিত বৈশিষ্ট্য রয়েছে, তাই সেগুলির বাছাইকরণ সামঞ্জস্য রক্ষাকারী একটি বিষয় হিসেবে গণ্য হয়। পছন্দসই থার্মোডাইনামিক বৈশিষ্ট্য হ'ল লক্ষ্যমাত্রার তাপমাত্রার কিছুটা নিচে একটি ফুটন্ত পয়েন্ট , বাষ্পীকরণের উচ্চ তাপ, তরল আকারে একটি মাঝারি ঘনত্ব, বায়বীয় আকারে তুলনামূলকভাবে উচ্চ ঘনত্ব এবং একটি উচ্চ সমালোচনামূলক তাপমাত্রা । যেহেতু ফুটন্ত পয়েন্ট এবং গ্যাসের ঘনত্ব চাপ দ্বারা প্রভাবিত হয়, তাই রেফ্রিজারেন্টগুলি অপারেটিং চাপগুলির উপযুক্ত পছন্দ দ্বারা একটি নির্দিষ্ট অ্যাপ্লিকেশনটির জন্য আরও উপযুক্ত করা যেতে পারে। Haaf, Siegfried; Henrici, Helmut (২০০০)। Ullmann's Encyclopedia of Industrial Chemistry (ইংরেজি ভাষায়)। American Cancer Society। আইএসবিএন 978-3-527-30673-2। ডিওআই:10.1002/14356007.b03_19।
দেশ রাজ গোয়েল

দেশ রাজ গোয়েল (১৯২৯—২০১৩; যিনি দেশরাজ গোয়েল বা ডি. আর. গোয়েল নামেও পরিচিত) একজন ভারতীয় সাংবাদিক, একাডেমিক এবং ধর্মনিরপেক্ষতা ও সাম্প্রদায়িকতা সম্পর্কিত বইগুলির সুপরিচিত লেখক। যৌবনকালে হিন্দু জাতীয়তাবাদী সংগঠন রাষ্ট্রীয় স্বয়ংসেবক সংঘের (আরএসএস) সদস্য হয়ে তিনি ১৯৭৯ সালে এই সংস্থার উপর একটি আধ্যাত্মিক বই লিখেছিলেন, যা একাডেমিক কাজে ব্যাপকভাবে উদ্ধৃত হয়। মাওলানা হুসাইন আহমদ মাদানি: এ বায়োগ্রাফিকাল স্টাডি (অনামিকা পাবলিশার্স,২০০৪), আইএসবিএন ৮১৭৯৭৫০৮৮৪ Raina, Badri (মার্চ ২০১৩)। "Remembering D. R. Goyal"। Secular Democracy। ২০১৪-১০-২৯ তারিখে মূল থেকে আর্কাইভ করা। সংগ্রহের তারিখ ২০১৪-১০-২৭।  Goyal, D. R. (৯ ফেব্রুয়ারি ২০১৩) [First published 16 August 1997]। "Communal challenge to free India"। Mainstream। সংগ্রহের তারিখ ২০১৪-১০-২৭।